***ข่าวประชาสัมพันธ์***

**เอสซีจีขนทัพนวัตกรรมการก่อสร้างและที่อยู่อาศัยร่วมแสดงในงานสภาสถาปนิก'19**

**เอาใจสถาปนิกและผู้ประกอบการอสังหาฯ ตอบโจทย์ทุกการใช้งาน**

**เอสซีจี** ร่วมนำเสนอนวัตกรรมสินค้า บริการ และโซลูชันเพื่อการอยู่อาศัยครบวงจร ตอบโจทย์วงการอุตสาหกรรมก่อสร้าง และทุกความต้องการของคนรักบ้าน ในงาน**สภาสถาปนิก’19 (ACT FORUM'19)** งานประชุมนานาชาติทางสถาปัตยกรรมและแสดงเทคโนโลยีผลิตภัณฑ์ก่อสร้าง ภายใต้คอนเซปท์ “Innovation for Better Construction and Living” ที่มุ่งนำเสนอเทคโนโลยีวัสดุและโซลูชันที่จะช่วยยกระดับการก่อสร้างและที่อยู่อาศัยที่ดียิ่งขึ้น ซึ่งจัดขึ้นเป็นครั้งแรกในประเทศไทย ระหว่างวันที่ 14-17 พฤศจิกายนนี้ ณ ชาเลนเจอร์ฮอลล์ 3 อิมแพ็ค เมืองทองธานี

ภายในงาน เอสซีจี ได้จัดแสดงเทคโนโลยีด้านงานออกแบบและก่อสร้างที่มีความหลากหลาย ครบครัน ทั้งการใช้งานและความสวยงามโดดเด่น **สำหรับงานโครงการ** อาทิ อาคารสำนักงาน โรงแรม ห้างสรรพสินค้า และ**งานบ้านพักอาศัย** ภายใต้แนวคิดที่เป็นมิตรกับสิ่งแวดล้อม ประกอบด้วยสินค้า บริการ โซลูชันที่เป็นนวัตกรรม (Innovation) สินค้าเพื่อการตกแต่ง (Inspiration) รวมถึงช่องทางเพื่อเข้าถึงข้อมูล (Information) เรื่องวัสดุ สินค้าและบริการด้านงานก่อสร้างและตกแต่ง พร้อมด้วยบริการจากผู้เชี่ยวชาญเฉพาะด้าน เช่น **บริการ** **“SCG Consulting”** ให้คำปรึกษาสำหรับลูกค้ากลุ่มธุรกิจ (B2B) โดยผู้เชี่ยวชาญจากเอสซีจี เพื่อตอบโจทย์งานโครงการในด้านต่างๆ ได้แก่ **โซลูชัน** **“Living Care**” ให้คำปรึกษาและออกแบบด้านการดูแลสุขภาพแบบครบวงจร เพื่อสร้างคุณภาพชีวิตที่ดีให้คนทุกวัย **โซลูชัน “Green Building and Well-Being”** ให้คำปรึกษาด้านสิ่งปลูกสร้างที่เป็นมิตรต่อสิ่งแวดล้อมและคุณภาพชีวิตของผู้อยู่อาศัย และ **โซลูชัน** “**Energy Management**” ให้คำปรึกษาด้านการออกแบบและการใช้งานอาคารเพื่อการประหยัดพลังงานและสร้างสภาวะอยู่สบายให้กับผู้ใช้งาน รวมถึง **โซลูชัน** **“SCG Solar Roof Solutions”** ที่เน้นการใช้พลังงานสะอาดอย่างมีคุณภาพอย่างครบวงจร

นอกจากนี้ เอสซีจียังนำเสนอสินค้าและบริการอื่นๆ อาทิ **นวัตกรรม “SCG Lean-to Roof System”** ระบบหลังคาบ้านและอาคารสไตล์โมเดิร์นแบบ Low Slope ที่มีเทคโนโลยีกันความร้อนและเสียง มีอายุการใช้งานยาวนาน และไม่รั่วซึม **วัสดุตกแต่ง** **“SCG D’COR”** ที่ทำจากไฟเบอร์ซีเมนต์ด้วยเทคโนโลยี x-trusion ช่วยให้ผลิตภัณฑ์แข็งแรงทนทานและเหมาะสำหรับการใช้งานทั้งภายนอกและภายในอาคาร **แผ่นสมาร์ทบอร์ด** “**SCG SmartBoard HD Fretwork”** ที่มีบริการฉลุลวดลายตามความต้องการ **วัสดุตกแต่งผนัง** **“KMEW”** จากประเทศญี่ปุ่น ที่ติดตั้งง่ายด้วยระบบ Clip-lock และสามารถทำความสะอาดตัวเอง (Self-cleaning) ช่วยลดปัญหาจากคราบสกปรก **วัสดุตกแต่งผนังและดูดซับเสียง “อะคูสติก Zandera**” เพื่อตกแต่งผนัง พร้อมช่วยลดเสียงก้องภายในห้อง **ผลิตภัณฑ์ “กระเบื้อง คอตโต้”** ที่จะทำให้ทุกพื้นที่มีสไตล์กว่าที่เคย **สุขภัณฑ์และก๊อกน้ำ** **“OVAL Collection”** โดยนาโอโตะ ฟูกาซาว่า ที่สะท้อนความงามในสไตล์มินิมอล **และกระเบื้องปูพื้น** “**เอสซีจีแลนด์สเคป รุ่น UVT - Ultimate Virtual Technology”** ด้วยการใช้เทคโนโลยีเสมือนจริงสร้างสีสัน ลวดลายลงบนกระเบื้องคอนกรีตด้านพื้นผิวและสีสันได้อย่างสมจริง

สำหรับสถาปนิก ผู้ประกอบการอสังหาริมทรัพย์ หรือผู้ที่รักการตกแต่งบ้าน สามารถมาร่วมชมนวัตกรรมเพื่อการก่อสร้างและที่อยู่อาศัยที่ดียิ่งขึ้นได้ที่บูธ SCG ในงานสภาสถาปนิก’19 ระหว่างวันที่ 14-17 พฤศจิกายนนี้ ณ ชาเลนเจอร์ ฮอลล์ 3 อิมแพ็ค เมืองทองธานี และสามารถติดตามข่าวสารอื่นๆ ของเอสซีจีได้ที่ <https://scgnewschannel.com> / Facebook: [scgnewschannel](https://facebook.com/scgnewschannel) / Twitter: [@scgnewschannel](https://twitter.com/scgnewschannel) หรือ Line@: [@scgnewschannel](https://line.me/R/ti/p/%40scgnewschannel)

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*